**55 nap alatt a Holdra!**

A május 15-én indult PTE MOONBIKE kerékpáros kihívás résztvevői a tavalyi rekordot megdöntve **55 nap alatt eljutottak a Holdra.**

A 9 országból – Argentínától – Indiáig csatlakozó - több, mint 400 kerékpáros, a közel húsz verseny és szervezett túra résztvevői nem állnak meg a 384 400 km-nél.

A kihívás folytatódik, a végleges cél az 1 000 000 km.

A PTEMOONBIKE Facebook oldalon a Pécsi Tudományegyetem továbbra is várja a telefonos applikációval vagy kilométeróra fényképpel igazolt megtett kilométereket.

A kihívásban résztvevő, legalább 150 km-t teljesítők között, egy cross kerékpár és kerékpáros kiegészítők lelnek gazdára.

A PTEMOONBIKE 2021 extra célkitűzése a középiskolás réteg egészséges életmódra nevelése, közösségi élményeik gazdagítása, valamint a klímavédelemben való szerepvállalás is. Számukra idén külön versenyt hirdetünk.

**A kihívás teljes időtartama alatt a legtöbb távot megtett középiskolás diák - a Diákhitel Központ Zrt. jóvoltából – egy Apple MacBook-ot nyer.**

KÖZÖSSÉG, MOZGÁS, EGÉSZSÉG, KÖRNYEZETTUDATOSSÁG – PÉCSI TUDOMÁNYEGYETEM!

További információ:

<https://www.facebook.com/ptemoonbike>,

[www.pte.hu/moon-bike](http://www.pte.hu/moon-bike)